
	Aktiwiteit 1: Informele Assessering
Voltooi die volgende aktiwiteit individueel.   



Vraag 1.1
Kies die korrekte antwoord en skryf slegs die letter (A-D) langs die vraagnommers (1.1.1 tot 1.1.4), byvoorbeeld 1.1.5. D.

1.1.1	Watter faktor sal waarskynlik selfkonsep en selfmotivering verminder?
	A.	‘n Ondersteunende gesin
	B.	‘n Positiewe omgewing
	C.	Negatiewe vriende ()
	D.	Kulturele waardes

1.1.2	'n Voorbeeld van intrinsieke beloning is:	
	A.	Lof
	B.	Geld
	C.	Bevrediging ()
	D.	Toekennings

1.1.3	'n Persoon se ideale self verwys na ...
	A.	hoe goed hulle met ander in sosiale situasies omgaan.
	B.	die geestelike beeld van wat hulle in die toekoms wil wees. ()
	C.	'n kombinasie van hul natuurlike sterkpunte en talente.
	D.	die aanvaarding van hul vermoëns en eienskappe.

1.1.4	Die doel van positiewe selfgesprekke is om ...
	A. 	'n mens se foute te ignorer en net op sterkpunte te fokus.
	B.	ander te oortuig van 'n mens se vermoëns om erkenning te verkry.
	C.	 onrealistiese doelwitte te stel te ontwikkel.
D.	'n mens se selfbeeld en veerkragtigheid te verbeter. ()
(4x1) (4)
(Laer Orde)


Vraag 1.2
Gee EEN woord/term vir ELK van die volgende beskrywings. Skryf slegs die woord/term langs die vraagnommers (1.2.1 tot 1.2.3) neer.

1.2.1.	Die unieke stel vermoëns, eienskappe en talente waaroor jy beskik. 
	Persoonlike potensiaal ()		
				
1.2.2.	Hoe jy jouself waarneem en verstaan. 
	Selfkonsep ()

1.2.3.	Kort, positiewe stellings wat kan help om jou denke te herprogrammeer. 
	Bevestigings ()
(3x1) (3)
(Laer Orde)
Vraag 1.3
Lees die uittreksel hieronder en beantwoord die vrae wat volg.
	SELFMOTIVERING MAAK SAAK

Het jy al ooit 'n doelwit vir jouself gestel? Dit kon wees om 'n nuwe vaardigheid aan te leer, jou punte te verbeter of vir 'n spesifieke span gekies te word. Soos baie ander, het jy dalk aanvanklik hard gewerk om jou doelwit te bereik, maar later gesukkel om gemotiveerd te bly.

Jy is nie alleen nie! Almal staar soms uitdagings in die gesig om gemotiveerd te bly en hul doelwitte te bereik. Om dalk jou fokus te verskuif of 'n nuwe begin te maak, kan betekenisvol wees. Selfs ‘n klein verandering kan ‘n verskil maak.  Dit is nie onmoontlik nie. Met die regte benadering kan jy jou doelwit bereik.

[Aangepas uit https://kidshealth.org/en/teens/motivation.html Toegangsdatum: 12 Junie 2024]



1.3.1.	Definieer die term 'selfmotivering'.					                                   	     (1x1) (1)
(Laer Orde)
Selfmotivering verwys na ...

· die interne dryfkrag wat 'n persoon dwing om op te tree en doelwitte na te streef. ()
· die vermoë om innerlike krag te vind om persoonlike doelwitte te bereik. ()
· die verbintenis om te begin en deur te voer met pogings om jou doelwitte te bereik. ()

Enige EEN van die bogenoemde vir EEN punt


1.3.2.	Bespreek TWEE maniere waarop selfmotivering 'n graad 8-leerder kan help om sy persoonlike potensiaal te verbeter.		           				          		    	     (2x2) (4)
(Middel Orde)
Selfmotivering ... 
· moedig leerders aan om doelwitte te stel () wat hulle kan help om aan persoonlike groei/ontwikkeling te werk. ()
· rus leerders toe met die veerkragtigheid wat nodig is om uitdagings te oorkom () wat hulle sal motiveer om te Volhard /uit hul foute te leer/ hul benadering aan te pas om sukses te behaal. ()
· lei tot 'n groei-ingesteldheid () wat leerders lei om geleenthede te soek om hul kennis/vaardighede/vermoëns/eienskappe uit te brei. ()
· maak leerders aanpasbaar/buigsaam () wat hulle in staat stel om uitdagings met selfvertroue/kreatiwiteit te benader. ()
· bou selfvertroue () wat hulle motiveer om nuwe uitdagings aan te pak/ander doelwitte na te streef. ()
Enige TWEE van die bogenoemde vir TWEE punte elk
(d.w.s. EEN punt vir ‘n stelling en EEN punt vir ‘n motivering/verduideliking)

1.3.3.	Beveel EEN strategie aan wat 'n graad 8-leerder kan gebruik om selfmotivering te verbeter. 
Dui ook in jou antwoord aan hoe hierdie strategie tot 'n sterker selfkonsep kan lei.     	     (1x3) (3)
(Hoër Orde)
Graad 8-leerders kan ...
· klein, haalbare doelwitte stel () wat hulle sal help om suksesvol / bekwaam te voel () en hul selfvertroue op te bou. ()
· take in kleiner, meer hanteerbare stappe op deel () wat sal verhoed dat hulle oorweldig/moedeloos voel () en met die voltooiing van elke stap sal hulle suksesvol voel.  ()
· tyd saam met positiewe vriende bestee () wat hulle ondersteun/aanmoedig () wat hulle sal help om gewaardeer te voel / hul selfbeeld te verbeter. ()
· hulself met klein lekkernye beloon nadat take voltooi is, () wat hulle goed laat voel oor hul prestasies () en motiveer hulle om aan te hou. ()
· leer by mense wat hulle bewonder () en implementeer hul gewoontes () wat hul vertroue/ geloof in hulself sal verbeter. ()
· hulp vra wanneer hulle sukkel (), want dit sal hulle help om uitdagings te oorkom, () wat hul selfvertroue bou. ()
· sorg vir hul gesondheid () deur goed te eet, te oefen en genoeg te slaap () wat hul algemene welstand / selfwaarde  kan verhoog.()

Enige EEN van bogenoemde vir DRIE punte
(d.w.s. EEN punt vir ‘n stelling/feit/opnie, EEN punt vir ‘n motivering en EEN punt vir ‘n moontlike uitkoms)

